Argendine

'A **Repubbleche Argendine** jè 'nu State de ll'America meridionale. Fàce parte de ll'Americhe Latine o Latino Americhe. Ete de solite chiamate Repubbleche Argendine (jndr'ô spagnole: **República Argentina**, IPA ). Pe' assaje scope legale ète ausate pure 'a diciture *Nación Argentina* (Naziune Argendine).

Confine a ovest e a sud cu 'u Cile, a nord cu 'a Bolivie ed 'u Paraguay, a nord-est cu 'u Paraguay ed 'u Brasile, a est cu l'Uruguay e l'Oceane Atlandiche. Cchiù de 'nu terze d'a popolazzione jè acchiate jndr'à capitale Buenos Aires.

Da 'u punde de viste polìteche jè 'na repubbleche federale comboste da 23 provinge (*provincias*) e 'nu detritte federale, le cui combetenze sonde quèdde de state federate. Ôsce l'Argendine jè 'nu state da 'u forte sveluppe economeche. Le soje cirche 40 miglioni de crestiáne tènene 'nu innece de sveluppe umane, reddite procapite, levèlle de crescite economeche e qualitate d'a vite ca vide acchiate 'a naziune cumme une de le cchiù sveluppate de ll'Americhe Latine. Dope 'a crise economeche d'u 2001, economije e guverne se sonde stabbelizzate e l'Argendine, forte de 'nu nuève periode de crescite, pòte ccu tramìende de nuève ad 'u future cu speranze.

'U nome "*Argendine*" avène da 'u latine *argentum* (argende). Quanne le prime conquistadores spagnole scoprirene 'u Río de la Plata rumasere assaje surprese da lle soje reflesse argendèe e da alcune ricche retrovamènde ('nfatte jndr'ô Spagnole, *Rio de la Plata* segnefeche proprie Jume de ll'Argende), e chiamarene 'u soje estuarie *Mar Dulce* ('Mare Dôce'). Le popolazzione d'u luèche offrirene rijale jndre argende a le sopravvissute de 'nu naufrage guidate da Juan Díaz de Solís. 'A leggende d'a Sierra d'u Plata - 'na mundagne ricche de argende - raggiunse 'a Spagne 'ndorne ad 'u 1524, ed 'u nome ha state acchiate sus 'a stambe pe' 'a prime vôte sus a 'na mappe veneziane d'u 1536. 'A fonde de ll'argende ère l'aree sus 'a quale jndr'ô 1546 ce penze ca ha state funnate 'a cetate de Potosí. 'Na spediziune ca ha seguite 'u percorse de ll'argende 'nghianànne le jume Paraná e Pilcomayo, raggiunse 'a fonde sule pe' acchiarle già revennecate da esplorature ca l'avèvene raggiunde accumenzanne 'u viagge da Lima, 'a capitale d'u viceregne.

'U nome Argendine accumenze ccu esse ausate estesamènde jndr'ô lìbbre d'u 1612 *Historia del descubrimiento, población, y conquista del Río de la Plata* (Storie d'a scuperte, populamènde e conquiste d'u Río de la Plata) de Ruy Díaz de Guzmán, jndre cui 'u territorie avèneve chiamate *Tierra Argentina* (Terre d'Argende).
Ôsce a die 'u soje nome avène regolate d'a Costituziune Argendine 'a quale jndr'à prime vanne jndr'à ll'artichele 35 sangisce esplicitamènde ca: le nome adottate cchiù nnande a lle 'nzediamènde d'u prime guverne naziunale jndr'ô 1810 cumme: Provincias Unidas del Rio de la Plata (Provinge Aunìte d'u Jume de ll'Argende), Repubbleche Argendine, Confederaziune Argendine e Naziune Argendine sonde totte e ttrè ufficialmènde recanosciute valide pe' 'a denominaziune d'u guverne e d'u territorie de quiste state.

## Ambiende

* Laghe Puelo
* Parche provingiale Aconcagua
* Reserve Naziunale Formosa
* Monumènde Naturale Bosque Petrificado
* Baritú
* Los Arrayanes
* Ischigualasto-Talampaya
* Campo de Los Alisos
* El Leoncito
* Monte León
* Palmar de Colón
* Mburucuyá
* Predelta (o Parche Diamante)
* Copo
* El Impenetrable
* Calilegua
* Salar de Pozuelos
* Finca El Rey
* Iguazú
* Reserve naturale San Antonio
* Laguna Blanca
* Lanín
* Los Alerces
* Los Glaciares
* Lihue Calel
* Los Cardones
* Nahuel Huapi
* Perito Francisco P. Moreno
* Pilcomayo
* Quebrada del Condorito
* Terre d'u Fuèche

### Flore e Faune
Vindedò parche naziunale sonde state istituite pe' proteggere quiste ambiende accussì granne e deversifecate jndre cui se iacchiene specie uneche ad 'u munne de flore e faune, accume 'u caimane (o yacaré), 'u pume, 'u guanache ('nu anemale quase auguale ad 'u lame ca jàvite jndr'à lle chianure), 'u nandù (quase auguale ad ô struzze), 'u condor de le Ande, 'u fenicottere, 'nu munne de specie de mammifere marine e strane acidde de mare. Pure le voscagghie spinuse, le foreste vergine chiovuse, le cactus fiùrite e le distese granne assaje de vosche de araucaria d'u Cile e de fagge australe sonde prutette.

### Festivitate civile
* 24 marze: sciùrne d'a memorie, d'a veritate e d'a giustizie;
* 2 abbrìle: sciùrne d'u veterane e de totte le muèrte jndr'à uerre de Malvinas;
* 25 másce: prime guverne d'a patrie (jndr'ô 1810 nnande ad assaje mote populare condre 'u viceré);
* 20 sciùgne: sciùrne d'a bandiere (e de commemoraziune d'a muèrte d'u Gen. Manuel Belgrano ccrejàture d'a Bandiere Argendine e une de le dò "Padres de la Patria" cu José de San Martín).
* 9 luglie: dichiaraziune de 'Ndependenze (1816);
* 17 aguste: commemoraziune d'a muèrte d'u Gen. José de San Martín, "Padre de la Patria" e une de le prengepále autore de lle 'ndependenze latinoamericane;
* 11 settèmmre: sciùrne d'u meste;
* 12 ottommre: sciùrne d'a razze (arrive de Cristoforo Colombo jndr'à ll'Americhe jndr'ô 1492).

## Gallerije fotografeche


Image:Tour to the Quebrada de las Conchas.jpg|Valles Calchaquíes
Image:ViñedoCafayate.jpg|Salta
Image:Palacio San José 2.jpg|Palazze San José jndr'à provinge de Entre Ríos
Image: Tucumán-Casa-Gobierno-1.jpg|Palazze d'u Guverne Provingiale de San Miguel de Tucumán

Image:Cataratas027.jpg|Cascate de l'Iguazú
Image:Mar-del-plata.JPG|Praje jndr'à cetate de Mar del Plata
Image:Rio de la Plata BA 2.JPG|Rio d'a Plata
Image:Fitz_Roy_1.jpg|Cerro Chaltén
Image:Pucará de Tilcara 01.JPG|Tilcara
Image:Bariloche - Cerro Catedral - Esquí.JPG|'A Cattedral Cerro de Bariloche
Image:Perito moreno.jpg|'U Ghiacciaie Perito Moreno
Image:Bulevar Oroño 3.jpg|Vedute de 'nu rione jndr'à cetate de Rosario (Provinge de Santa Fe)
Image:Casa Rosada in Buenos Aires.jpg|'A Casa Rosada
Image:Caminito Buenos Aires Argentina.jpg|Caminito ('U vijùle), Rione d'a Boca
Image:Erythrina crista-galli2.jpg|'U Seibo, fiùre naziunale argendine
Image:lago Nahuel Huapi, Argentina, 2005.jpeg|'U laghe Nahuel Huapi jndr'ô parche naziunale d'ô stesse nome (immaggene jndr'à estate)
Image:Immigrant'squeens.JPG|Reggine e prengepesse argendine d'a Feste Argendine pe' l'immigraziune a Oberá (2004)


## Note


## 'Ndruche pure
* Storie de ll'Argendine
* Cetate
* Mundagne
* Jume
* Laghe
* Isole
* Origgene e storie d'u nome Argendine
* Mercosur
* Numere telefoneche jndr'à Argendine
* Martha Argerich

## Otre pruggette

## Collegaminde fore a Uicchipèdie
* 
* Schede de ll'Argendine da 'u site Viaggiare Secure - Site curate da 'u Ministere de lle Estere e da ll'ACI